Ur. broj: 1 - 332/22

Zagreb – Sesvete, 14. srpnja 2022.

**ZAPISNIK**

4. sjednice Upravnog vijeća, održane 14. srpnja 2022. godine u prostorijama Narodnog

sveučilišta “Sesvete”. Sjednica je započela u 14:00, a završila u 15:30 .

Prisutni: Koraljka Sopta, predsjednica

Viktor Brezak, zamjenik predsjednice

Ksenija Blažun, članica

Marina Trgovčević, voditeljica računovodstva

Vjekoslava Damjanović, ravnateljica

Upravno vijeće jednoglasno je usvojilo Dnevni red:

1. Usvajanje zapisnika s prethodne sjednice
2. Usvajanje programskog izvještaja za razdoblje od 1. do 6. mjeseca 2022.
3. Usvajanje financijskog izvještaja o poslovanju za razdoblje od 1. do 6. mjeseca 2022.
4. Donošenje odluke o korištenju vlastitih prihoda u 2022.
5. Razno.

Ad 1. – Zaključak

Na početku sjednice članovi Upravnog vijeća su jednoglasno usvojili Dnevni red i zapisnik s prethodne sjednice.

Ad 2. – Zaključak

Voditeljica Centra za kulturu Aida Vidović Krilanović je prezentirala ostvarene programe Ustanove u periodu od siječnja do lipnja ove godine. Održane su brojne manifestacije, koncerti, dramski programi kao i prigodni programi za treću životnu dob. Sav planirani program je odrađen prema planu.

Izvještaj je jednoglasno usvojen.

Ad 3. – Zaključak

Voditeljica računovodstva Marina Trgovčević je obrazložila financijsko izvješće za razdoblje siječanj – lipanj 2022. godine. Vlastiti prihodi od pruženih usluga i prihodi od ulaznica znatnije su porasli u odnosu na isto razdoblje prošle godine. Ukidanje epidemioloških mjera rezultiralo je većom posjećenošću svih naših programa. Iz istog razloga su veći i rashodi na intelektualnim uslugama i materijalu. Grad je doznačio sva sredstva koja je dugovao za prošlu godinu, ali su sredstva za materijalne troškove doznačena samo za siječanj i veljaču, dok sredstva za programe koji su odrađeni u prvih šest mjeseci nisu uopće doznačena. Manjak prihoda izvještajnog razdoblja iznosi 19.624,26 kn.

Upravno vijeće je jednoglasno usvojilo financijsko izvješće za razdoblje siječanj – lipanj 2022.

U okviru 3. točke prezentirano je i izvršenje Financijskog plana za prvih šest mjeseci iz kojeg je vidljivo da su prihodi i rashodi usklađeni s PR-RAS-om, odnosno financijskim izvješćem.

Na temelju izvršenja FP-a je vidljivo koje su prihodne i rashodne strane različite u odnosu na Plan i morat će se korigirati prilikom prvog rebalansa FP-a.

Upravno vijeće je jednoglasno usvojilo Izvršenje Financijskog plana za razdoblje siječanj – lipanj 2022.

Ad 4. – Zaključak

Na temelju Zaključka gradonačelnika Grada Zagreba o mjerilima i načinu korištenja nenamjenskih donacija i vlastitih prihoda javnih ustanova u kulturi kojima je osnivač Grad Zagreb od 27. 6. 2022. godine, Upravno vijeće je jednoglasno donijelo Odluku o korištenju vlastitih prihoda za 2022. godinu.

Ad 5. – Zaključak

Na kraju sjednice razgovaralo se o planovima za sljedeću šk. godinu te o uređenju prostora na drugom katu.

Zapisnik vodila Predsjednica Upravnog vijeća

Ksenija Blažun Koraljka Sopta